cyanic-selkie/wikianc huggingface dataset:
Artūras Melianas
Biografija
1997–2000 m. Vilniaus miesto savivaldybės tarybos narys, Socialinių reikalų komiteto pirmininkas. Prisidėjo steigiant socialinių paslaugų įstaigas: Motinos ir vaiko pensioną, Nakvynės namus, pensioną seneliams, užimtumo centrus sutrikusio intelekto vaikams. 2000 m. Vilniaus miesto savivaldybės tarybos narys. 2000–2004 m. ir 2008–2012 m. Seimo narys, Socialinių reikalų ir darbo komiteto narys. Rengė Darbo kodeksą, Pensijų reformos įstatymų paketą, Garantinio fondo ir kt. įstatymus, prisidėjo prie teikimo ratifikuoti Europos Socialinę Chartiją. Dirbo Lietuvos-Lenkijos ir Lietuvos-Ukrainos parlamentų asamblėjose. Palaikė glaudžius tarpvalstybinius santykius socialinės apsaugos ir ekonomikos srityse, buvo vizų panaikinimo su Ukraina iniciatorius.
2000 m. Lietuvos Raudonojo Kryžiaus draugijos valdybos narys, 2004 m. Lietuvos socialinių darbuotojų asociacijos viceprezidentas. Vilniaus labdaros fondo „Vaikai ir pasaulis“ vadovas. 1996 m. Naujininkuose įkūrė vaikų ir paauglių laisvalaikio klubą „Debesėlis“. Vilniaus Sostinės Lions klubo narys, 2013–2014 m. klubo Prezidentas, nuo 2015 m. Lietuvos Lions gubernijos valdybos narys.
Jo iniciatyva 2001 m. įsteigta visuomeninė organizacija „Naujininkų bendruomenė“, kurios nariai siekia suburti Naujininkuose gyvenančius ir dirbančius asmenis bendruomenės problemoms spręsti ir atstovauti bendruomenės interesams, plėtoti vaikų ir jaunimo, pagyvenusių žmonių užimtumo ir tobulėjimo galimybes, organizuoti bendruomenės renginius. Nuo 2014 m. – Naujininkų bendruomenės valdybos pirmininkas; 2008 m. inicijavo Dvarčionių bendruomenės steigimą, yra „Dvarčioniškių asociacijos“ valdybos narys.
Remiantis 2012 m. balandžio 12 d. pasirašytu LR Prezidentės dekretu Nr. 1K-1030, nuo 2012 m. balandžio 16 d. A. Melianas buvo paskirtas į Vidaus reikalų ministro pareigas.
Pomėgiai – groti gitara, muzika, bendravimas, kelionės.
Žmona – Lina, vaikai – Armantas, Evaldas, Titas.
Leonardas Pociejus
Leonardas Pociejus (apie 1730 – 1774 birželio 14) – LDK valstybinis veikėjas, Lietuvos didysis stovyklininkas (1752–1771) ir Lietuvos didysis sargybinis (1771–1774), Rogačiovo ir Valkininkų seniūnas.
Biografija
Lietuvos bajorų Pociejų giminės atstovas, herbo „Waga“ savininkas. Trakų vaivados Aleksandro Pociejaus (1698–1770) ir Terezės Voino-Jaseneckytės (m. po 1743)jaunesnysis sūnus. Vyresnysis brolis - Lietuvos didysis sargybinis Liudvikas Pociejus (apie 1726–1771).
1752 metais Leonardas Pociejus gavo Lietuvos didžiojo stovyklininko pareigybę, 1771 metais po savo bevaikio vyresnio brolio Liudviko Pociejaus mirties tapo Lietuvos didžiuoju sargybiniu.
1773 metais po pirmo ATR padalijimo Leonardas Pociejus, kad išsaugotų savo valdas Polocko vaivadijoje prisiekė ištikimybei Jekaterinai II.
Baltojo erelio ordino kavalierius (1759).
Šeima
1773 metais vedė Marją Aleksandrą Radvilaitę (g. 1753), Rečicos seniūno Alberto Radvilos (1717–1790) ir Anos Kunegundos Chaleckaitės (1723–1765) dukterį. Vaikai:
Augustavo gubernija
Augustavo gubernija  – buvo Rusijos imperijos, Lenkijos Kongreso karalystės administracinis-teritorinis vienetas. Centras – Suvalkai. Jai priklausė visa Lietuvos Užnemunė.
Istorija
Gubernija sudaryta 1837 m. gegužės 15 d. iš 1816 m. perorganizuotos Augustavo vaivadijos ir buvo padalinta į 5 apskritis:
Gubernijoje galiojo skirtingi nuo likusios Lietuvos dalies Rusijos imperijos įstatymai, pvz., Napoleono civilinis kodeksas. 1849 m. gegužės 26 d. pradėtas naudoti Augustavo gubernijos herbas. 1863 m. rugsėjį sėkmingesniam sukilimo malšinimui Augustavo gubernijos Marijampolės, Kalvarijos, Seinų ir Augustavo apskritys buvo atiduotos (iki 1864 metų) Vilniaus generalgubernatoriui, kuris sukilimo malšinimą šiose teritorijose pavedė generolui Baklanovui. Po sukilimo Rusijos vyriausybė, norėdama patraukti savo pusėn valstiečius, 1864 m. įstatymu baudžiavą čia panaikino lengvesnėmis sąlygomis nei likusioje Lietuvoje.
1858 m. gubernijoje gyveno 624 100 gyventojų, iš jų 213 300 lietuvių, daugiausia Kalvarijos (24 400), Marijampolės (114 000) ir Seinų (73 200) apskrityse. Raštingų gubernijoje nurodyta 76 000 gyv. Buvo 44 miestai. Pramonė menka. Žemės ūkio lygiu viena pirmaujančių Lenkijos Kongreso karalystėje.
1867 m. pietinė Augustavo apskrities dalis ir Lomžos apskritis prijungta prie naujai sudarytos Lomžos gubernijos, likusioji dalis sudarė Suvalkų guberniją.
Dirvos erozija
Dirvos erozija – viršutinio derlingo dirvožemio sluoksnio irimas dėl kritulių, vėjo ar žmogaus veiklos.
Dirvos erozija
Gamtinė dirvos erozija vyko jau tada, kai žmogaus dar nebuvo. Tačiau ji dažniausiai nesutrikdydavo medžiagų apykaitos sausumos ekosistemose, nes dirvožemis retai likdavo plikas, be augalinės dangos. Miško medžių lapai, tankūs krūmai, žolės, samanos saugojo dirvožemį nuo ardomojo vėjo ir lietaus poveikio. Kai lietaus lašai, prasiskverbę pro miško ardų augalus, pasiekia žemės paviršių, jų energija būna išsekusi ir ardomoji galia prarasta. Miške nelabai gali įsisiautėti ir vėjas.
Žmogaus veiklos padariniai dirvožemiui
Žmogaus veiklos sukeltos dirvožemio erozijos padariniai kur kas sunkesni. Ypač daug dirvos prarandama dirbamuosiuose laukuose, esančiuose ne prie miškų, nes lietus ir vėjas čia labiau įsisiautėja. Kuo ilgiau, nuėmus derlių, dirva lieka nesodinta, tuo daugiau nupustoma arba nuplaunama viršutinio, derlingiausio dirvožemio sluoksnio.
Dirvožemio apsaugojimas nuo erozijos
Kad apsaugotų dirvas nuo erozijos ir padidintų natūralų jų derlingumą, ūkininkams siūloma pasirinkti ekologinės žemdirbystės kryptį. Visų pirma žemę reikia dirbti minimaliai nenaudojant didelių ir sunkių žemės ūkio mašinų (jos suslegia dirvą ir todėl mažina derlingumą). Taip pat svarbu, kad dirva kuo trumpesnį laiką būtų plika, be augalinės dangos. Dirvos eroziją pristabdyti galima ir grąžinant laukams visas organines atliekas – mėšlą, srutas, šiaudus, maisto atliekas. Taip sugrąžinama dalis medžiagų ir energijos ekosistemai. Kur dirvos labai eroduotos, reikėtų vietoj dirbamų laukų įrengti gamyklas arba apsodinti tas vietas mišku. Didelėse lygumose, kur gali stipriai įsisiautėti vėjai, reikia sodinti medžių ir krūmų juostas, sulaikančias vėjus ir neleidžiančias nupustyti dirvožemio. Kiek įmanoma rečiau ir labiau apgalvotai reikėtų naudoti ir mineralines trąšas, pesticidus, sunaikinančius daugybę dirvoje gyvenančių skaidytojų, o kartu ir mažinančių humuso (puvenų) kiekį joje.
Derlingo dirvožemio panaudojimas
Pastaruoju metu, tiesiant kelius ar statant namus, derlingas dirvožemis nukasamas ir vežamas ten, kur jo trūksta. Nenaudojami smėlio ar žvyro karjerai apsodinami mišku, kad po kurio laiko susiformuotų naujos ekosistemos.
Jonas Kairys
Jonas Kairys (g. 1956 m. gegužės 13 d. Panevėžyje) – gydytojas ortopedas, Vilniaus miesto savivaldybės politikas.
Biografija
1974 m. baigė Panevėžio J. Balčikonio vidurinę mokyklą, 1980 m. Kauno medicinos institutą, gydytojas traumatologas ortopedas, medicinos daktaras (2002 m.).
1976–1979 m. Kauno medicinos instituto studentų profsąjungos komiteto pirmininkas. 1981–1985 m. Telšių centrinės ligoninės gydytojas. 1985 m. Eksperimentinės ir klinikinės medicinos instituto jaunesnysis mokslinis bendradarbis. 1986–1991 m. Vilniaus 2–ios miesto ligoninės vyr. gydytojo pavaduotojas. 1991–2018 m. Šeškinės poliklinikos vyr. gydytojas, direktorius.
Nuo 1993 m. Vilniaus universiteto Socialinės medicinos centro asistentas. Nuo 2002 m. Lietuvos Respublikos Ministro pirmininko konsultantas sveikatos apsaugai.
2001–2003 m. Vilniaus miesto savivaldybės tarybos narys.
Nuo 1995 m. Lietuvos socialdemokratų partijos narys, 1997 m. Vilniaus skyriaus tarybos narys, nuo 2001 m. LSDP tarybos narys. LSDP Sveikatos apsaugos komisijos pirmininkas.
Atviros Lietuvos medikų klubo pirmininko pavaduotojas. Mokslinių ir kitų publikacijų autorius.
Įvairiadančiai rykliai
thumb|right|260px|[[Australinis jautryklis (Heterodontus portusjacksoni)]] Įvairiadančiai rykliai (Heterodontiformes) – ryklių (Selachomorpha) būrys.
Būryje yra viena šeima – jautryklinės (Heterodontidae) ir 1 gentis su 8 rūšimis:
Panic Prevention
Panic Prevention yra debiutinis anglų atlikėjo Jamie T albumas, išleistas sausio 29 d. Singlai: „Sheila“, „If You Got The Money“ ir naujausias „Calm Down Dearest“. Beje, ateityje ketinama išleisti ir „Salvador“.
Sheila
Sheila - debiutinis anglų atlikėjo singlas ir 7 daina jo debiutiniame albume Panic Prevention. Jungtinės Karalystės perkamiausių singlų tope daina pasiekė 22 vietą.
Malkiya Club
Malkijos klubas, o angliškuose šaltiniuose žinomas kaip „Malkiya Club“ – Bahreino futbolo klubas iš Malkijos.
Namų rungtynes žaidžia Madinat 'Isa Stadium, kuris talpina 15 tūkst. žiūrovų. (Al-Najma SC taip pat žaidžia šiame stadione.)
Istorija
Klubas įkurtas 1968 m. Žaidė elito divizione. 2016–2017 m. sezone ekipa tapo šalies čempionais. Tai vienintelis toks pasiekimas per klubo istoriją.
Sezonai
Šaltiniai:
Avicena
Avicena (Abu ali al Husain ibn Abdalllah ibn Sina, sutrumpintai Ibn Sina ; 980 m. netoli Bucharos – m. 1037 m. Persijos Hamadane) – persų kilmės, tačiau daugiausia arabiškai rašęs gydytojas ir filosofas. Taip pat rašė teisės, matematikos, astronomijos, muzikos klausimais. Persiškai kūrė poemas ir lyrinius eilėraščius, arabiškai – apysakas. Avicena laikomas Islamo aukso amžiaus vienu svarbiausiu gydytoju, astronomu, mąstytoju, *
Biografija
Avicena gimė Afšanos kaime prie Bucharos apie 980 m. Jo motina Sitāra buvo iš Bucharos. Nors Avicenos šeima buvo sunitai jo tėvas Abdula atsivertė į Izmailizmą.
Užaugo Bucharoje, būdamas 10 metų mintinai mokėjo visą Koraną ir žymiausius arabų klasikus, per kelerius metus išėjo teisės mokslus, taip pat matematiką, astronomiją ir mediciną. Būdamas 16 metų pagarsėjo išgydęs Bucharos valdovą Mansurą II, kurio bibliotekoje jis baigė savo mokslinį pasirengimą. Sulaukęs 18 metų tapo kvalifikuotu gydytoju.
Avicenos veikalai, ypač medicinos srityje tapo viduramžių Europos universitetų vadovėliais. Jis arabų kalba (Europoje išversta ir išleista lotynų kalba) išleido medicinos kanoną, kurį sudarė 5 tomai: Pirmajame – medicinos teorija, anatomija, fiziologija, aprašomos ligų priežastys, simptomai, profilaktika, Antrajame – Paprasti vaistai, augalai, gyvūninės kilmės vaistai, Trečiajame – atskirų kūno dalių, sričių ligos ir jų diagnostika, Ketvirtajame – Chirurgija, Penktajame – aprašomi sudėtingi vaistai, nuodai ir priešnuodžiai.
Prieš mirtį jį apėmė atgaila. Jis išdalino turtus vargšams, išlaisvino vergus, iki mirties skaitė Koraną.
2005 m. NBA naujokų birža
2005 m. NBA naujokų birža – Nacionalinės krepšinio asociacijos (NBA) naujokų birža, vykusi 2005 m. birželio 28 d. Tai buvo paskutinė NBA naujokų birža, kurioje galėjo dalyvauti vidurinių mokyklų krepšininkai. Nuo 2006 m. NBA naujokų biržos bet kurios tautybės žaidėjai, baigę JAV vidurinę mokyklą, negali pareikšti, kad jie gali dalyvauti naujokų biržoje, nebent jiems sukanka 19 metų ne vėliau kaip iki šaukimo metų gruodžio 31 d. ir nuo vidurinės mokyklos baigimo yra praėję bent vieneri metai.
Šioje naujokų biržoje buvo pakviesti du lietuviai: Linas Kleiza ir Martynas Andriuškevičius.miniatiūra|2005 m. NBA naujokų biržos logotipas
Šaukimai
right|thumb|285x285px|[[Andrew Bogut pirmuoju numeriu pasirinko Milvokio „Bucks“.]] right|thumb|227x227px|[[Marvin Williams antruoju numeriu pasirinko Atlantos „Hawks“.]] right|thumb|197x197px|[[Deron Williams trečiuoju numeriu pasirinko Jutos „Jazz“.]]
Windows 1.0
Windows 1.0 – 16 bitų operacinė aplinka su grafine naudotojo sąsaja, išleista 1985 m. lapkričio 20 d. Tai buvo Microsoft kompanijos pirmas bandymas įdiegti daug užduočių vienu metu vykdančią, grafine naudotojo sąsaja pagrįstą operacinę aplinką asmeninių kompiuterių platformai.
Savybės
Skirtingai negu kitos Windows versijos, Windows 1.0 siūlė ribotą daugiaprogramį režimą egzistavusioms MS-DOS programoms ir buvo iš esmės sukurta siekiant sukurti sąveikos paradigmą, programų vykdymo modelį ir stabilią aplikacijų programavimo sąsają  vietinėms programoms ateičiai. Dėl Microsoft kompanijos pastangų išlaikyti ankstesnių versijų suderinamumą, šiuo metu ne tik įmanoma gana stabiliai paleisti daugelį Windows 1.0 sistemai sukompiliuotų programų dabartinėse Windows versijose, bet taip pat perrašyti jų kodą atitinkamoje „modernioje“ programavimo kalboje be didesnių modifikacijų.
Taku Iwasaki
Taku Iwasaki (g. 1968 m. sausio 21 d.) – japonų kompozitorius, gimęs Tokijuje, Japonijoje. Išgarsėjo kurdamas muziką animė filmams.
Darbai
Taku Iwasaki sukūrė muziką šiems anime:
Durgos pūdža
thumb|220px|Būdingas Durgos mūrtis pūdžos metu
Ūsuotieji rykliai
Ūsuotieji rykliai (Orectolobiformes) – ryklių (Selachomorpha) būrys.
Durgos pūdža
Durgos pūdža, dar žinoma kaip Durgotsava, Šarodotsabas („rudens šventė“) – viena svarbiausių religinių hinduistų švenčių; skirta deivės Durgos garbei. Švenčiama daugiausia Vakarų Bengalijoje, taip pat Orisoje, Asame, Džarkhande, Manipure, Tripuroje ir kitur. Tai svarbiausia bengalų nacionalinė šventė, švenčiama bengalų, gyvenančių tiek Indijoje, tiek už jos ribų. Durga Pūdža yra švenčiama penkias dienas. Jos data nustatoma pagal tradicinį hinduistų (Mėnulio) kalendorių vyksta Kartiko mėnesį, tarp 6 ir 10 dienų (spalio antrojoje pusėje). Ši šventė skirta pagarbinti deivei Durgai – motinai Žemei – bei pažymėti rudens laikotarpį (savo prasme panaši į Šiaurės Indijoje populiarią Divali šventę).
Ūsuotieji rykliai
Sistematika
Ūsuotiesiems rykliams priklauso septynios šeimos:
Durgos pūdža
Nors Durgos garbinimo papročiai Bengalijoje buvo žinomi jau nuo XI–XIV a., bet ženklus šios deivės kultas susidarė tik XVI–XVII a., o pati Durga Pūdžos tradicija išsivystė jau Britų Indijos laikais (šaltiniuose minima nuo 1711 m., Ahomo karalystėje). XVIII a. ji tapo svarbia Bengalijos aristokratų (zamindarų) švente, o vėliau tapo bengalų nacionalizmo, pasipriešinimo britų kultūrai elementu.
Durgos pūdžos pradžią žymi ryte atliekamos mantros, skaitiniai, skirti deivės Durgos garbei. Per „All India radio“ transliuojama dviejų valandų programa, kurioje rečituojama „Devymahatmja“ – religinis tekstas apie deivės Durgos (Čandės) pergalę prieš demoną Mahišasurą. Tai Markandėjos puranos dalis, sukurta ~V a. Tada visur – gatvėse, aikštėse – pradedami statyti pandal – laikini statiniai iš bambuko ir audeklų – kuriuose atliekami aukojimai deivės Durgos statulėlėms (mūrčiais). Šios statulėlės pagaminamos iš vaško, nudažomos ir išpuošiamos. Be pačios Durgos, savo dešimtyje rankų laikančios ginklus, dar vaizduojamas liūto puolamas Mahišasura bei 4 Durgos vaikai – Lakšmė, Sarasvatė, Ganeša ir Kartikėja. Prie deivės murti, kuriai aukojami žiedlapiai, sindūras, savo pasirodymus atlieka būgnininkai, grojantys skardžiais dhak būgnais, atliekamas aarti aukojimo ritualas ir ritualinis šokis. Durgos pūdžos metu miestai spalvingai išpuošiami, žmonės pasipuošia naujais rūbais, dalyvauja tiek religinėse apeigose, tiek pasaulietinėse pramogose.
Paskutiniąją šventės dieną (visoje Indijoje švenčiama kaip Dašera) vyksta Durgos nešimo ritualas. Murti išimamos iš pandalų ir nešamos gatvėmis lydint gausiai žmonių miniai, skanduojančiai „Šlovė Motinai Durgai“, ir būgnininkų būriui. Tada murti įleidžiamos į vandenį, taip simbolizuojant Durgos sugrįžimą pas Šivą. Po to, šventės dalyviai lanko vieni kitus, vaišinasi saldumynais.
Surrealistic Pillow
Surrealistic Pillow – antrasis amerikiečių psichodelinio roko grupės Jefferson Airplane albumas, išleistas 1967 metų vasarį. Originalus grupės būgnininkas Skip Spence paliko grupę 1966 metų viduryje, jį pakeitė džiazo būgnininkas iš Los Andželo Spencer Dryden. Pagrindinis vokalistas Signe Toly Anderson taip pat pasitraukė iš grupės sudėties, tad 1966 metų pabaigoje grupė pasamdė naują vokalistę Grace Slick, kuri iš savo ankstesnės grupės The Great Society atsinešė dvi dainas, kurios tapo didžiausiais Jefferson Airplane hitais: „White Rabbit“ ir „Somebody to Love“, pastarają parašė jos netikras brolis. Priėmus naujus žmones buvo surinkta žinomiausia grupės suėtis, kuri išliko nepakitusi iki 1970 metų.
Grupės Jefferson Airplane folk roko ir psichodelinio roko stilius tuo metu buvo originalus, albumas Surrealistic Pillow buvo blokbasteris psichodelinio roko muzikos žanre. Albumą išleido kompanija RCA Victor, numeriu LPM/LSP 3766. Albumas užėmė #3 vietą JAV topuose, daugiausia dėl „White Rabbit“ ir „Somebody to Love“ dainų, kurios užėmė #8 ir #5 vietas. Albumas buvo išleistas ir stereo, ir mono variantu.
2003 metais albumas užėmė 146 vietą žurnalo Rolling Stone, 500 geriausiųjų visų laikų albumų sąraše.
Dainų eiliškumas kitose formatuose
Dainų eiliškumas įprastoje kasetėje ir 8-takelių kasetėje skyrėsi nuo vinilinės plokštelės eiliškumo.
Marčiukonys
Marčiukonys – kaimas šiaurės rytinėje Lazdijų rajono savivaldybės dalyje, 4 km į vakarus nuo Šventežerio.
Istorija
XIX a. pab. kaimas priklausė Seinų apskrities Šventežerio valsčiui ir parapijai.
Teliksnoja (palydovas)
Teliksnoja arba Jupiteris XLII – natūralus Jupiterio palydovas, atrastas 2004 m.  Havajų Universiteto astronomų komandos, kuriai vadovavo Scott S. Sheppard, iš 2003 darytų nuotraukų. Iš pradžių šis palydovas gavo S/2003 J 22 vardą, vėliau pavadintas mūzos, Teliksnojos, Dzeuso ir Mnemės dukros vardu.
Savybės
Teliksnoja yra apie 2 km skersmens, nuo Jupiterio ji nutolusi per 20 453 753 km. Planetą apskrieja per 597 dienas; posvyris į Jupiterio ekvatorių 153°, į ekliptiką – 151°. Ekscentricitetas – 0,2685.
Teliksnoja priklauso Anankės grupei. Kaip ir visa jos grupė, Teliksnoja sukasi aplink Jupiterį priešinga kryptimi nei Jupiteris aplink savo ašį, orbita ištęsta eliptinė ir daug pasvirusi Jupiterio ekvatoriaus atžvilgiu.
Janė Narvilienė
Janė Narvilienė (1945 m. rugsėjo 20 d. Čiapiejuose, Ignalinos rajone – 2022 m. vasario 3 d. Kretingoje ) – pedagogė, Lietuvos politikos bei visuomenės veikėja.
Biografija
1964 m. baigė Vilniaus 7–ąją darbo jaunimo vidurinę mokyklą. 1975 m. baigė Vilniaus pedagoginį institutą ir įgijo rusų kalbos ir literatūros mokytojo specialybę.
1965 m. laikraščio „Sovietskaja Litva“ redakcijos darbuotoja. 1966–2000 m. Kretingos 1-osios ir 2-osios vidurinių mokyklų mokytoja, Kretingos žemės ūkio technikumo dėstytoja. Nuo 1980 m. Lietuvos radijo ir televizijos komiteto Informacijos redakcijos Kretingos rajono atsakingoji redaktorė, Kretingos kabelinės televizijos redaktorė, uždarosios akcinės bendrovės „5 kanalas“ direktorė. 1996–2000 m. uždarosios akcinės bendrovės „Vakarų Lietuvos televizija“ direktorė.
1997–2000 m. ir 2000 m. iki spalio mėn. Kretingos rajono savivaldybės tarybos narė. 2000–2004 m. Seimo narė, Švietimo, mokslo ir kultūros komiteto pirmininko pavaduotoja. 2002 m. išrinkta Kretingos rajono savivaldybės tarybos nare mandato atsisakė. 2005 m. Lietuvos radijos ir televizijos komisijos narė. 2005 m. Narkotikų kontrolės departamento direktorės pavaduotoja.
1994 m. Naujosios demokratijos partijos narė, šios partijos pirmininkės pavaduotoja, Kretingos skyriaus pirmininkė. Nuo 2003 m. Lietuvos socialdemokratų partijos narė.
Duktė Renata Bumbulienė.
Martín Demichelis
Martinas Gastonas Demichelis ( Martín Gastón Demichelis; g. 1980 m. gruodžio 20 d.) – buvęs Argentinos futbolininkas, rungtyniavęs vidurio gynėjo arba besiginančio saugo pozicijoje.
Karjerą pradėjo Argentinos klube River Plate. Po keleto sėkmingų pasirodymų 2003 m. perėjo į Bayern Munich. 2010 m. gruodžio 30 d. iki sezono pabaigos išnuomotas Malagos klubui.
Martinas Demichelis Argentinos rinktinėje debiutavo 2005 m. Pirmąjį įvartį už rinktinę įmušė 2007 m. draugiškose varžybose prieš Australiją. Pakviestas į 2010 m. pasaulio futbolo čempionatą.
Rimantas Dagys
Biografija
1964 m. kartu su tėvais tremtiniais grįžo į Lietuvą. 1975 m. baigė Kauno 24-ąją vidurinę mokyklą, 1980 m. –Vilniaus universiteto Chemijos fakultetą.
1980–1992 m. Biotechnologijos instituto „Fermentas“ mokslinis bendradarbis, 1985 m. chemijos kandidatas (daktaras), 3 išradimų bendraautoris.
1992–2000 m. ir nuo 2004 m. Seimo narys, 1999–2000 m. Seimo pirmininko pavaduotojas, Europos reikalų komiteto pirmininkas.
2001–2002 m. Vilniaus universiteto Tarptautinių santykių instituto ir Vilniaus pedagoginio universiteto dėstytojas. 2001–2004 m. Europos judėjimo Lietuvoje komiteto pirmininkas.
2008–2009 m. LR socialinės apsaugos ir darbo ministras (15-toje Vyriausybėje).
2019 m. birželio 26 d. jis paskelbė stabdąs narystę Tėvynės Sąjungoje, tą pačią dieną jo narystę sustabdė ir Tėvynės Sąjungos Priežiūros komitetas. Priežiūros komitetas nurodė, kad sprendimas priimtas dėl to, kad R. Dagys neatšaukė savo parašo dėl vaiko teisių apsaugos įstatymo pataisų, taip veikdamas su Mindaugu Puidoku, kėlė abejonių dėl partijos kandidatės į Prezidentus Ingridos Šimonytės vertybių atitikimo krikščioniškajai demokratijai, teigė, kad socialinių įmonių įstatymo pataisas siūlė partijos nariai Justas Džiugelis ir Monika Navickienė. R. Dagys teigė, kad konfliktas kilęs dėl to, kad Tėvynės Sąjunga, kaip ir daugelis kitų partijų, atsisakanti aiškios ideologijos, dėl ko kaltino, jo nuomone, liberalių pažiūrų pirmininką Gabrielių Landsbergį.
Po to įkūrė partiją, pavadintą Krikščionių sąjunga. Jos steigiamasis suvažiavimas įvyko 2020 m. vasario 8 d.
Melsvieji ešeriai
Melsvieji ešeriai (Pomatomidae) – ešeržuvių (Perciformes) šeima, kurioje 1 gentis ir 1 rūšis – melsvasis ešerys (Pomatomus saltatrix), kitaip melsvažuvė. Paplitęs atogrąžų zonoje. Ilgis iki 100 cm, dažniausiai sugaunama 1,5-2,0 kg svorio.
Brėškiemis (Darkiemio apskritis)
Brėškiemis arba Čeliuskinas (, nuo 1938 m. liepos 16 d. Kleinbrettken, 1945–1946 m., nuo 1946 m. ) – Mažosios Lietuvos gyvenvietė dab. Kaliningrado srities pietinėje dalyje, Oziorsko rajone, nuo 2008 m. birželio 30 d. Krasnojarskojės kaimo gyvenvietės teritorija.
Istorija
Nadruvos žemės kaimo pavadinimas lietuviškos kilmės. 1818–1871 m. Prūsijos karalystės Rytų Prūsijos provincijos, 1871–1918 m. Vokietijos imperijos, 1918–1933 m. Veimaro respublikos, 1933–1945 m. Trečiojo reicho Gumbinės apygardos Darkiemio apskrities Gudvalių valsčiaus kaimas. Priklausė Darkiemio parapijai. 1946 m. balandžio 7 d. – rugsėjo 6 d. Darkiemio rajono, vėliau Oziorsko rajono, 1947– 1993 m. Lvovskojės apylinkės kaimas.
Antonas Luckevičius
Antonas Luckevičius (1884 m. sausio 29 d. Šiauliuose, Rusijos imperija – 1942 m. kovo 23 d. Saratove, TSRS) – rašytojas, publicistas, politikas, visuomenės veikėjas, 1918-1919 m. Baltarusijos Liaudies Respublikos ministras pirmininkas ir užsienio reikalų ministras. Brolis Ivanas Luckevičius publicistas, archeologas.
Biografija
Gimė 1884 m. sausio 29 d. Šiauliuose, bajoro Jano Luckevičiaus šeimoje. 1902 m. baigė Minsko gimnaziją, vėliau studijavo fiziką ir matematiką Sankt Peterburge, dar vėliau teisę Tartu universitete. Nuo 1903 m. priklausė Baltarusijos socialistinei asamblėjai, po metų suimtas už baltarusiškos literatūros platinimą. 1906 m. pradėjo dirbti Naša Niva redakcijoje Vilniuje. Vokiečiams okupavus Vilnių dirbo baltarusių nukentėjusių nuo karo šelpti organizacijoje, skatino baltarusių politinį aktyvumą. 1918 m. kovo 18 d. buvo vienas iš Baltarusijos Liaudies Respublikos įkūrėjų. Konfliktavo su Lenkijos valdžia, buvo suimtas Varšuvoje.
1921 m. tapo Baltarusių nacionalinio komiteto Vilniuje vadovu. Nepavykus įgyvendinti Baltarusijos valstybingumo siekė kompromiso su Lenkijos valdžia dėl federacijos. Iš katalikybės perėjo į kalvinizmą ir tikėjo, kad kalvinizmas padėtų sukurti nacionalinę Baltarusijos bažnyčią. Nuo 1919 m. vadovavo Vilniaus baltarusių muziejui. Bendradarbiavo su baltarusių socialdemokratais, už tai 1927 m. buvo suimtas. Nuo 1931 m. dirbo Vilniaus baltarusių gimnazijoje. Išleido nemažai knygų, brošiūrų ir straipsnių apie baltarusių istoriją, raštą, tautinį atgimimą, literatūros kritiką. Pasirašinėjo Anton Navina. 1939 m. rugsėjo 30 d. suimtas NKVD ir išvežtas į Minską, nuteistas 8 metams kalėjimo, mirė 1942 m. kovo 23 d. Saratove. 1989 m. reabilituotas Baltarusijos TSR teisinių institucijų. Sūnus Liavonas Luckevičius buvo Lietuvos baltarusių visuomenės veikėjas.
Painkiller (žaidimas)
Painkiller - AK pirmojo asmens šaudyklė, išleista 2004 m. balandžio 12 d. Ją išleido DreamCatcher Interactive, sukūrė lenkų žaidimų studija People Can Fly. Žaidimo stilius panašus į Doom ir Serious Sam žaidimų serijas. Žaidimas pasižymi baugia atmosfera ir gausybe veiksmo. Žaidėjui tenka naikinti monstrus įvairiose keistose vietose, pavyzdžiui, apleistoje psichiatrinėje. Naudojo Havok 2.0 žaidimo variklį. Pagrindinis veikėjas - Daniel Garner, kurį įgarsino Cam Clarke.
Tęsiniai
Dėl pirmosios dalies sėkmės žaidimas susilaukė tęsinių ir persikėlė į konsoles. 2006 m. išleistas Xbox variantas, kur vadinosi Painkiller: Hell Wars. Buvo planuota išleisti Painkiller ir PlayStation 3 konsolei, tačiau vėliau planai buvo atšaukti.
2004 metais išleista antra dalis Painkiller: Battle Out of Hell. Šioje dalyje atsirado du nauji ginklai ir 10 kambarių. Metacritic reitingas - 75 %.
2007 metais išleista trečia dalis Painkiller: Overdose. Trečioje dalyje tenka žaisti jau už kitą veikėją, tačiau gameplay stiliaus tai nekeičia. Metacritic reitingas - 65 %.
2012 metais išleistas perdarytas žaidimas Painkiller Hell & Damnation - tai originaliojo žaidimo perdarymas ant Unreal 3 variklio. Metacritic reitingas - 65 %.
Varkaliai
Varkaliai – kaimas Plungės rajono savivaldybėje, prie kelio. 4 km į pietvakarius nuo Plungės. Nausodžio seniūnijos ir Varkalių seniūnaitijos centras. Yra Nausodžio pagrindinė mokykla (su muziejumi), biblioteka (nuo 1958 m.), medicinos punktas.
miniatiūra|220px|left|Stadionas prie mokyklos miniatiūra|220px|left|Aikštelė prie [[Varkalių piliakalnis (reikšmės)|Varkalių piliakalnlų]]
Etimologija
Kaimo vardas tikriausiai kilęs nuo žodžio varkalys – „vario kalėjas, vario kalvis“ daugiskaitos (arba iš šio žodžio kilusios pavardės).
Geografija
Į rytus nuo Varkalių teka Sraujelė, į vakarus – Mergvagis; abu – dešinieji Mažosios Sruojos intakai. Vakarų pusėje auga Noriškių miškas. Stūkso piliakalniai: Varkalių, Nausodžio ir Nausodžio II.
Istorija
1583 m. istoriniuose šaltiniuose minima Varkališkių žemė. Per 1709–1710 m. marą visi varkališkiai išmirė. XIX a. minimi kaip kaimas Telšių apskrityje, jame veikė vandens malūnas.
Tarybiniais metais Varkaliai buvo kolūkio centrinė gyvenvietė.
Max Morlock stadionas
Max-Morlock-Stadion – stadionas Niurnberge, Vokietijoje. Atidarytas 1928 m. Arenoje gali vykti ne tik futbolo, bet ir lengvosios atletikos varžybos, yra įrengti bėgimo takeliai.
Franken-Stadion yra futbolo klubo 1. FC Nürnberg namų arena. 2006 m. kovo 14 d. stadiono vardas 5 metų laikotarpiui buvo pakeistas į easyCredit-Stadion. 2003 m. kovo 29 d. šiame stadione Lietuva žaidė atrankos į 2000 m. Europos futbolo čempionatą rungtynės su tuometiniais pasaulio vicečempionais Vokietijos komanda. Varžybos baigėsi lygiosiomis, rezultatu 1:1.
Renovacijos
Stadionas buvo renovuojamas 3 kartus. Pirmąjį kartą 1961 m., kai 1. FC Nürnberg klubas pateko į aukščiausiąją Vokietijos lygą. Antrąjį kartą 1988–1991 m., trečiąjį 2002 m. Trečioji renovacija kainavo 56,2 milijonus eurų, po kurios stadionas gali talpinti 47 559 žiūrovus.
Satkūnų seniūnija
Satkūnų seniūnija – administracinis-teritorinis vienetas Joniškio rajono savivaldybės šiaurinėje dalyje.
Istorija
1995 m. Joniškio rajono savivaldybės tarybos sprendimu vietoje Satkūnų apylinkės viršaičio pareigybės įsteigta Satkūnų seniūno pareigybė. 2000 m. įkurta Satkūnų seniūnija.
Gyvenvietės
Seniūnijos gyvenvietės (sąrašas sudarytas 2022-01-31 „Registrų centro“ ir 2011–2021 m. gyventojų surašymų duomenimis):
Seniūnaitijos
2009 m. įkurtos 7 seniūnaitijos:
Slivenas
Slivenas – miestas Bulgarijos rytuose, Stara Planinos kalnų pietinėje pašlaitėje; srities centras. Šalies tekstilės pramonės centras (vystoma maždaug nuo 1830 m.), taip pat išvystyta mašinų, maisto, stiklo, baldų pramonė, audžiami kilimai. Netoli miesto yra balneologinis kurortas Slivenski Mineralni Bani.
Istorija
Senovėje vadinosi Selymnos, XIX a. – Сливно.
Windows NT
Windows NT – operacinių sistemų šeima, kuriama Microsoft kompanijos. Pirmoji versija buvo išleista 1993 m. liepą. Ji buvo sukurta su tikslu pagaminti galingą, aukšto lygio programine kalba pagrįstą, nepriklausomą nuo procesoriaus, daugiaprocesorinę operacinę sistemą, savybėmis nenusileidžiančią Unix operacinėms sistemoms. Šios serijos Windows versijos iki 2001 metų buvo leidžiamos greta pagrindinių masinei rinkai skirtų Windows operacinių aplinkų, kurios buvo pagrįstos MS-DOS operacine sistema (Windows 95, Windows 98 ir pan.). Windows NT buvo pirmoji tikra 32-bitų Windows operacinė sistema, nes vartotojams skirtos versijos Windows 3.x ir Windows 9x buvo 16-bitų ir 32-bitų hibridai. Windows Vista, Windows 7, Windows 8 ir Windows Server 2008, Windows Server 2012 yra naujausios Windows versijos, pagrįstos Windows NT sistema, kita vertus jų prekinis ženklas nebeakcentuoja ryšio su Windows NT versijomis.
Versijos
miniatiūra|kairėje|Windows NT 3.51 miniatiūra|kairėje|Windows NT 4.0
Windows NT 3.51
Skirtingai nei prieš tai buvusios Windows versijos, ši yra paremta visiškai kitokiu, daug stabilesniu, NT branduoliu (prieš tai buvusios Windows versijos ilgai veikdamos dažnai nustodavo veikti, be jokios priežasties). NT branduolys ypatingas tuo, kad gali veikti įvairiose procesorių architektūrose (žinoma, jei OS yra sukompiliuota jai), be to, nėra jokios būtinybės įdiegti tame pačiame kompiuteryje MS-DOS.
Nors šios šeimos operacinės sistemos buvo išleistos tais pačiais metais kaip Windows 95, tačiau NT 3.51 visgi pasižymėjo šiek tiek senovišku darbalaukiu (panašiu į Windows 3.11). Microsoft’o žadėtas darbalaukio atnaujinimas nors ir buvo pasiekęs beta stadiją, tačiau taip ir nebuvo išleistas.
Pirmoji NT branduoliu paremta operacinė sistema pasirodė 1993 metais. Ji buvo žymima 3.1 (nes tuo metu buvo kaip tik pasirodęs kitas MS produktas su analogiška versija). NT branduoliu paremta operacinė sistema buvo pradėta kurti kaip OS/2 3.0, tačiau dėl MS bei IBM nesutarimų tai tapo atskiru produktu.
2003 m. Pasaulio lengvosios atletikos čempionatas
2003 m. Pasaulio lengvosios atletikos čempionatas – devintasis tarptautinės lengvosios atletikos federacijos organizuotas geriausių pasaulio lengvaatlečių varžybos. Čempionatas vyko Sen Deni, Prancūzijoje. Pasaulio pirmenybės septintą kartą vyko Europoje.
Tikrosios rykliažuvės
Tikrosios rykliažuvės (Lamniformes) – ryklių (Selachomorpha) antbūrio būrys.
Būdingiausi požymiai: du nugariniai ir vienas analinis pelekai, 5 žiaunų plyšiai, akys be mirksinčios membranos.
Klasifikacija
Iki mūsų laikų išlykusios 7 šeimos: Išnykusios 5 šeimos identifikuotos iš fosilijų:
Chimeržuvės
Chimeržuvės (Chimaeriformes) – kremzlinių žuvų (Chondrichthyes) būrys.
Daumantai
Daumantai – kaimas Kėdainių rajono savivaldybėje, priešais Kėdainių miesto šiaurinį pakraštį (Babėnus). Iš vakarų pusės supa Dotnuvėlės upė, iš rytų – Liepojos-Romnų geležinkelis, iš šiaurės – Daumantų miškas. Kolektyviniai sodai (SB „Dotnuvėlė“). Išlikęs dvaro laikų mūrinis tvartas. Į Daumantus veda kelias, atsišakojantis nuo plento.
Istorija
Cariniais laikais buvo okolica.
Jaroslavas Nikolajevas
Jaroslavas Nikolajevas (1899 m. balandžio 30 d. Šiauliuose, Rusijos imperija – 1978 m. liepos 1 d. Leningrade, TSRS) – dailininkas, laikomas vienu iš žymiausių Leningrado dailės mokyklos atstovų.
Biografija
Gimė 1899 m. balandžio 30 d. Šiauliuose, teisininko šeimoje. Iškart po gimimo tėvai išvyko gyventi į Sankt Peterburgą, kur gyveno 1899-1906 metais. Nuo 1906 m. gyveno Tomske, kur 1917 m. baigė gimnaziją. 1915-1917 m. papildomai lankė dailės mokyklą. 1919-1930 m. gyveno ir dirbo Irkutske. Nuo 1927 m. dalyvaudavo parodose. Nuo 1930 m. gyveno Leningrade, 1932 m. tapo Leningrado dailininkų sąjungos nariu. Dirbo Leningrado radijo literatūros redakcijoje. 1948-1951 m. vadovavo Leningrado dailininkų sąjungai. Tapė kūrinius istorine tematika. Mirė 1978 m. liepos 1 d. Leningrade.
Heinz Hildebrandt
Heinz Hildebrandt (g. 1943 m. vasario 13 d. Kaune) – buvęs Danijos futbolininkas, treneris. 1973 m. Danijos čempionas. Įmonės Dansk Træner Bureau savininkas.
Šunkariai (Darkiemis)
Šunkariai arba Dorožnojė (, nuo 1938 m. birželio 3 d. Schlieben, 1945–1946 m., nuo 1946 m. ) – Mažosios Lietuvos gyvenvietė dab. Kaliningrado srities pietinėje dalyje, Oziorsko rajone, nuo 2008 m. birželio 30 d. Krasnojarskojės kaimo gyvenvietės teritorija.
Istorija
Nadruvos žemės kaimo pavadinimas lietuviškos kilmės. 1818–1871 m. Prūsijos karalystės Rytų Prūsijos provincijos, 1871–1918 m. Vokietijos imperijos, 1918–1933 m. Veimaro respublikos, 1933–1945 m. Trečiojo reicho Gumbinės apygardos Darkiemio apskrities Gudvalių valsčiaus kaimas. Priklausė Darkiemio parapijai. 1946 m. balandžio 7 d. – rugsėjo 6 d. Darkiemio rajono, vėliau Oziorsko rajono, 1947– 1993 m. Lvovskojės apylinkės kaimas.
Auksinis gaublys
thumbAuksinis gaublys (, liet. k. Auksinio gaublio apdovanojimai) – Jungtinėse Amerikos Valstijose įteikiami apdovanojimai, skirti filmams ir TV laidoms. Nuo 1944 m. juos įteikia Holivudo užsienio spaudos asociacija (HFPA). Apdovanojimai yra įteikiami kiekvienų metų pradžioje.
Istorija
Pirmieji „Auksiniai gaubliai“ buvo įteikti 1944 m. 20th Century Fox studijose. Nuo to laiko įteikimo ceremonijos vyksta kiekvienais metais, bet vis kitose vietose, kaip „Beverly Hills“ viešbutyje ar įvairiuose klubuose Holivude.
Apdovanojimų kategorijos
Filmų apdovanojimai:
TV apdovanojimai:
Al-Shabab Club (Manama)
Šababo (al-Šababo) klubas, o angliškuose šaltiniuose žinomas kaip „Al-Shabab Club“ – Bahreino futbolo klubas iš Manamos.
Sezonai
Šaltiniai:
Uroboras
Uroboras (sen.  – „ryjantis savo uodegą“) – senovės Graikijos ir Egipto mitinė gyvatė, kuri laiko apsivijusi Žemės rutulį, nasrais įsikibusi į savo uodegą. Alchemijos ženklas – amžino atsinaujinimo ir atgimimo simbolis, vienas iš pirmųjų begalybės atvaizdų žmonijos istorijoje, kartais buvo vaizduojamas žiedu ar kaip aštuonetas.
Dialoge „Timajas. Kritijas“ graikų filosofas Platonas aprašė apskritimo formos pirmą gyvą būtybę – nemirtingą, sau pakankamą (t. y. tobulą) gyvūną, tapatintiną su pačia Visata.
Kai kuriuose vaizdiniuose gyvatė vaizduojama pusiau šviesi, pusiau tamsi, panašiai kaip Jin ir Jang simbolis, kuris reiškia dualumo prigimtį visuose dalykuose, tačiau svarbiausia tai, kad priešingybės tarpusavyje sugyvena harmonijoje.
thumb|Uroboras
Giraitėliai
Giraitėliai – kaimas šiaurės rytinėje Lazdijų rajono savivaldybės dalyje, 3 km į šiaurės rytus nuo Lazdijų, 5 km į vakarus nuo Šventežerio, prie Maneliškės upelio. Apylinkės kalvotos, vyrauja žvyrynai su priemoliu.
Istorija
XIX a. pab. Gairaitėliai pateko į Seinų apskrities Šventežerio valsčių, Lazdijų parapiją.
Giraitėliai įkurti po 1861 m., naujakurių, nusipirkusių Šventežerio dvaro ir Jenėnų servitutinio miško žemes. Pradėjo kurtis miško skynimuose. 1911 m. prasiplėtė Panarvės palivarko žemėse. 1937 m. išvestas vieškelis nuo Lazdijų–Krosnos plento į Šventežerį.
Arthur Hermann
Arthur Hermann (g. 1944 m. vasario 21 d. Kaune) – Lietuvos ir Vokietijos istorikas.
Biografija
Gimė 1944 m. vasario 21 d. Kaune. 1958 m. su tėvais išvyko gyventi į Vupertalį, kur mokėsi Vasario 16-osios gimnazijoje. Vėliau Miuncheno universitete studijavo istoriją. Tyrinėjo Lietuvos evangelikų liuteronų bažnyčios istoriją ir lietuvių bei vokiečių santykius XIX a.–XX a., dėsto Heidelbergo universitete. 2004 m. apdovanotas Ordino „Už nuopelnus Lietuvai“ Didžiuoju kryžiumi.
Jurgiškis (reikšmės)
Jurgiškiu vadinami kaimai:
Skroblyninis raudonviršis
Skroblyninis raudonviršis (Leccinum carpini, sin. L. griseum) – baravykinių (Boletaceae) šeimos, raudonviršių (Leccinum) genties grybų rūšis, įrašyta į Lietuvos raudonąją knygą.
Vaisiakūniai nedideli. Kepurėlė 5–10 cm, retai 15 cm skersmens, matinė, raukšlėta, kartais suskeldėjusi, nešvariai pilkai ruda, žalsvai juosvai ruda. Vamzdeliai pilkšvi, poros balsvos. Kotas 5–15×1–3 cm, baltas, apaugęs baltai rudais plaušeliais, pamatinėje dalyje mėlynai ar žaliai dėmėtas. Trama balta, perpjauta pasidaro violetiškai rudai juoda. Sporos 15–20 (24)×4–7 μm.
Auga lapuočių, mišriuosiuose miškuose su skroblo priemaiša, pavieniui ar grupelėmis. Mėgsta derlingą, kalkingą dirvą. Valgomas, nedažnas. Saugomas.
Kirtiliškė
Kirtiliškė – kaimas šiaurės rytinėje Lazdijų rajono savivaldybės dalyje, 3 km į pietvakarius nuo Šventežerio, prie Nemajūnės upelio ir Trako–Mikyčių miško. Netoliese telkšo Ežerėbalė.
Istorija
XIX a. pab. kaimas priklausė Seinų apskrities Šventežerio valsčiui ir parapijai.
Magnitudė
Magnitudė gali reikšti:
Kalnuočiai
Kalnuočiais vadinami kaimai:
Vidas Kundrotas
Vidas Kundrotas (g. 1953 m. gruodžio 18 d.) – ekonomistas, auditorius, Lietuvos politinis veikėjas.
Biografija
1976 m. baigė Vilniaus universitetą. Nuo 1990 m. Socialinių mokslų daktaras.
1993–1999 m. LR valstybės kontrolierius. Nuo 1997 m. Lietuvos atestuotas auditorius. 1999–2005 m. UAB „Roedl & Partner“ audito vadovas, auditorius-ekspertas. Nuo 2005 m. Socialinių ekonominių tyrimų instituto partneris ir ekspertas. Audito kokybės kontrolės komiteto narys. Lietuvos auditorių rūmų audito kokybės kontrolės komiteto narys. Nuo 2005 m. nepriklausomas ekspertas, vidaus kontrolės ir rizikos valdymo sistemų konsultantas.
2000–2003 m. Vilniaus miesto savivaldybės tarybos narys.
Augustavo vaivadija
Augustavo vaivadija buvo Rusijos imperijoje, Lenkijos Kongreso karalystės dalis. Centras – Suvalkai. XIX a. pradžioje jai priklausė lietuvių etninės žemės Užnemunėje ir Suvalkų krašte. Vaivadija ribojosi su Gardino, Vilniaus ir Mazovijos gubernijomis, Balstogės sritimi ir Prūsijos karalyste.
Smaliai
Smaliai gali reikšti:
Augustavo vaivadija
Istorija
Varšuvos kunigaikštystės egzistavimo laikotarpiu ši teritorija priklausė Lomžos departamentui. Žlugus kunigaikštystei, administracinis centras buvo perkeltas į Augustavą, departamentas buvo pervardintas į vaivadiją. 7 buvusio demartamento apskritys (pavietai) sugrupuotos į 5 apygardas:
1837 m. kovo 7 d. vaivadija paversta Augustavo gubernija.
2012 m. Pasaulio uždarų patalpų lengvosios atletikos čempionatas
2012 m. Pasaulio uždarų patalpų lengvosios atletikos čempionatas – 14-asis pasaulinis uždarų patalpų atletikos čempionatas įvykęs Stambule, Turkijoje.
Augustavo vaivadija
Istorija
Didelę kultūrinę įtaką vaivadijos gyvenimui darė su Vilniaus universitetu susijusios mokyklos Lomžoje ir Suvalkuose.
<Gallery> File:Congress Poland 1820.jpg|Lenkijos Kongreso karalystė 1820 m. Vaizdas:Congress Poland 1831.jpg|Lenkijos Kongreso karalystė 1831 m. </Gallery>
Juodieji karališkieji ešeriai
Juodieji karališkieji ešeriai (Rachycentridae) – ešeržuvių (Perciformes) šeima, kurioje 1 gentis ir 1 rūšis – karališkasis ešerys (Rachycentron canadum). Dydis iki 1,8 m, svoris – iki 45 kg. Paplitęs Atlanto, Indijos ir Ramiajame vandenynuose, atogrąžų zonoje.
Balbieriškio pagrindinė mokykla
Istorija
Mokyklos užuomazgos jau galėjo būti 1612 m. Evangelikų reformatų Sinodo archyvo medžiagoje minima, kad nuo šių metų miestelyje veikė evangelikų reformatų bažnyčia ir mokykla. Pirmąkart mokykla minima 1739 m. bažnyčios inventorinėje knygoje.
Tolesnės žinios apie mokyklą randamos tik nuo 1781 m., kad miestelyje veikė parapinė mokykla.
2012 m. prijungta Kunigiškių pagrindinė mokykla kaip skyrius, kuris buvo uždarytas 2015 m.
Laiteliai
Laiteliais vadinami kaimai:
Algirdas Monkevičius
Algirdas Monkevičius (g. 1956 m. kovo 29 d. Rietave) – švietimo, mokslo ir sporto ministras, buvęs Mykolo Romerio universiteto rektorius, Lietuvos pedagogas, politinis ir visuomenės veikėjas.
Biografija
1974 m. baigė Rietavo vidurinę mokyklą. 1979 m. baigė Šiaulių pedagoginio instituto Fizikos ir matematikos fakultetą, įgijo matematikos ir fizikos mokytojo specialybę. Nuo 1988 m. iki 1991 m. studijavo Maskvos visuomenės mokslų akademijos Sociologinių tyrimų centro aspirantūroje. 1991 m. apgynė sociologijos mokslų kandidato (vėliau nostrifikuota į socialinių mokslų daktaro) disertaciją „Asmenybės sąmonės schematizmai: teorinė analizė ir operacionalizacija“. 1995 m. suteikta antroji vadybos kategorija ir švietimo vadybos eksperto kvalifikacija. 1996–1999 m. Šiaulių universiteto Fizikos ir matematikos fakultete neakivaizdiniu būdu studijavo informatiką ir įgijo informatikos mokytojo specialybę.
1979–1981 m. Akmenės rajono Naujosios Akmenės vakarinės vidurinės mokyklos, 1981–1983 m. Naujosios Akmenės 3-ios vidurinės mokyklos mokytojas. 1983–1985 m. Akmenės rajono Švietimo skyriaus inspektorius. 1985–1988 m. Lietuvos komunistų partijos Akmenės rajono komiteto Propagandos ir agitacijos skyriaus vedėjo pavaduotojas, politinio švietimo kabineto vedėjas. 1991–1997 m. Akmenės rajono Papilės Simono Daukanto vidurinės mokyklos direktorius. 1997–2000 m. Akmenės rajono savivaldybės Švietimo skyriaus vedėjas.
1998 m. Šiaulių universiteto rektoriaus padėjėjas, atsakingas už Socialinių mokslų fakulteto įkūrimą, nuo 1998 iki 2000 m. Šiaulių universiteto Socialinių mokslų fakulteto prodekanas, 1999–2000 m. šio fakulteto Vadybos katedros vedėjas. 2000 m. Šiaulių universiteto Socialinių mokslų fakulteto dekanas. 2000–2008 m. Seimo narys. 2000–2004 m. dirbo Seimo Švietimo, mokslo ir kultūros bei Informacinės visuomenės plėtros komitetuose, 2004–2006 m. Etikos ir procedūrų komisijos pirmininkas.
2000–2004 m., 2008 m. birželio – gruodžio mėn. ir nuo 2019 m. LR švietimo, mokslo ir sporto ministras.
2010–2015 m. MRU Politikos ir vadybos fakulteto dekanas, 2015–2019 m. šio universiteto rektorius.
Buvo TSKP narys. Nuo 2000 m. Naujosios sąjungos (socialliberalų) narys. 1997–2000 m. ir 2000–2003 m. Akmenės rajono savivaldybės tarybos narys Lietuvių tautininkų sąjungos sąraše.
1993–1997 m. Akmenės rajono mokyklų vadovų asociacijos pirmininkas. 1995–2000 m. Šiaulių apskrities švietimo tarybos narys, 1999–2000 m. Šiaulių verslo inkubatoriaus tarybos narys, Bendrojo ugdymo tarybos prie Švietimo ir mokslo ministerijos narys. Lietuvos kompiuterininkų sąjungos narys. Akmenės „Rotary“ klubo narys. 2013-2016 m. švietimo ir mokslo ministerijos kolegijos narys.
Paskelbė per 20 mokslinių straipsnių, 3 mokslo studijų dalis švietimo politikos, gyvenimo darbe kokybės, laimės sociologijos tematika. Yra perskaitęs 46 pranešimus šalies ir tarptautinėse konferencijose UNESCO Paryžiuje, Pasaulio lietuvių bendruomenės kongresuose Čikagoje (JAV), SOCIN, „Whither our Economies“ Vilniuje ir kt. Dalyvavo moksliniuose projektuose: „Enhancing University Autonomy in Moldova – EuniAM“ (2012–2015, TEMPUS; koord. Alborgo u-tas, Danija) ir „Lietuvos gyventojų gyvenimo kokybės matavimo rodiklių sistemos ir vertinimo modelio sukūrimas“ (2013–2015, finansuota ESF pagal visuotinės dotacijos priemonę).
Žmona – Jovita Monkevičienė, dukra Audronė, sūnūs Tadas ir Algirdas.
Dimitrijus Salnikovas
Dimitrijus Salnikovas (1882 m. spalio 21 d. Šiauliuose, Rusijos imperija – 1945 m. gegužės 29 d. Charbine, Kinija) – karininkas, visuomenės veikėjas.
Biografija
Gimė 1882 m. spalio 21 d. Šiauliuose. 1900 m. įstojo į Odesos karininkų mokyklą. 1904-1905 m. dalyvavo Rusijos-Japonijos kare. Kovojo I pasauliniame kare, 1916 m. tapo papulkininkiu. Po Rusijos revoliucija prisijungė prie baltųjų ir kovojo Rusijos pilietiniame kare. 1920 m. tapo generolu majoru, kovėsi Sibire, Vladivostoko apylinkėse. 1922 m. pabaigoje emigravo į Kiniją, kur apsigyveno Charbine. Dalyvavo antibolševikinėje veikloje, mirė 1945 m. gegužės 29 d. Charbine.
Juvelyrika
Juvelyrikai priskiriami papuošalai, smulkūs liturginiai reikmenys, miniatiūrinė plastika iš tauriųjų ir spalvotųjų metalų (auksas, sidabras, platina, varis, alavas, titanas) ar jų lydinių bei brangiųjų ir pusbrangių akmenų (ametistas, berilas, briliantas, chalcedonas, cirkonas, granatas, ortoklazas, opalas, piropas, rutilas, sfaleritas, spodumenas, topazas). Juvelyrikoje taip pat plačiai naudojamas dramblio kaulas, perlai, gintaras, koralas, oda, plastikas, kitos natūralios ir sintetinės medžiagos.
Kuriant dirbinius taikomi dailiųjų amatų būdai – kalyba, liejyba, kalstymas, drožyba, granuliavimas, filigranas ir mechaniniai būdai – štampavimas, presavimas, valcavimas. Gamyboje naudojamas juodinimas, ėsdinimas, oksidacija, emaliavimas. Juvelyrinių dirbinių paviršius poliruojamas, šlifuojamas, puncuojamas. Jie puošiami inkrustacija, raižyba.
Turi puošybinę, socialinę, simbolinę, ikiistoriniais laikais turėjo ir maginę funkciją.
Upyna
Upyna yra vadinama:
Arvydas Eitutavičius
Arvydas Eitutavičius (g. 1982 m. rugsėjo 18 d.) – lietuvių krepšininkas, žaidžiantis įžaidėjo ir atakuojančio gynėjo pozicijose.
Studijuoti į JAV išvyko 2001 metais. 2003 metais įstojo į American koledžą Kolumbijos apygardos Vašingtono mieste. Šis koledžas dalyvauja I diviziono NCAA čempionato varžybose. 2008–2009 m. sezone krepšininkas žaidė Klaipėdos Neptūno komandoje. 2009 m. rugsėjo 29 d. pasirašė vienerių metų sutartį su Prancūzijos Cholet "Basket" klubu. 2011 rugpjūčio 12 d. pasirašė vienerių metų sutartį su Prostėjovo "Prostejov" klubu. 2013 - 2014 m. atstovavo Klaipėdos „Neptūno“ komandai. 2015 m. lapkričio viduryje sudarė sutartį iki sezono pabaigos su Alytaus „Dzūkijos“ klubu.
Atari Jaguar
Atari Jaguar – kompiuterinių žaidimų konsolė, 1993 m. išleista „Atari Corporation“. Tai buvo paskutinė konsolė su „Atari“ prekiniu ženklu. Konsolė buvo sukurta taip, jog savo apdorojimo sparta pralenktų Mega Drive/Genesis, Super Nintendo Entertainment System ir Panasonic 3DO. Nors rinkoje pasirodė metais ansčiau, Atari Jaguar turėjo konkuruoti su Sega Saturn, PlayStation ir kitomis konsolėmis, kurios buvo priskiriamos penktajai kompiuterinių žaidimų konsolių kartai. Konsolė pirmiausia pasirodė Niujorke ir San Fransiske 1993 m., o 1994 m. pradžioje – ir visose JAV. Nors Atari Jaguar buvo įvardyta pirmuoju 64 bitų žaidimų įrenginiu, konsolė nesulaukė komercinio pasisekimo, todėl „Atari“ pasitraukė iš kompiuterinių žaidimų konsolių rinkos. Tačiau nepaisant komercinės nesėkmės, egzistavo mėgėjų bendruomenė, kūrusi šiai konsolei žaidimus. Atari Jaguar buvo paskutinė konsolė, išleista amerikiečių kompanijos, iki kol 2001 m. pasirodė „Microsoft“ Xbox.
Ana Netrebko
thumb Ana Netrebko ( g. 1971 m. rugsėjo 18 d. Krasnodare, Rusija) – rusų dainininkė (sopranas), laikoma viena žymiausių XXI a. pradžios operos dainininkių.
Biografija
1990–1994 m. studijavo Sankt Peterburgo konservatorijoje. 1994 m. debiutavo Siuzanos vaidmeniu V. A. Mocarto operos „Figaro vedybos“ spektaklyje (Sankt Peterburgo Marijos teatras).
Tarptautinio pripažinimo sulaukė, 2005 m. atlikusi Violetos vaidmenį Dž. Verdžio operos „Traviata“ spektaklyje.